

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„Vypracovanie projektovej dokumentácie v stupni DRS – meranie prietoku vzduchu do HK1“**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto

IČO: 36 211 541

1. **Predmet zákazky**

Predmetom zákazky je vypracovanie jednostupňovej dokumentácie v stupni DRS pre realizáciu merania prietoku vzduchu do HK1 v teplárni západ vrátane výkazu výmer

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude vystavenie objednávky.

1. **Miesto a termín realizácie predmetu zákazky**

 Miesto realizácie:

**MH Teplárenský holding, a.s.** závod Bratislava, Turbínová 3, 831 04 Bratislava – mestská časť Nové Mesto

Termín dodania predmetu súťaže :

|  |  |
| --- | --- |
| Realizačný projekt na pripomienkovanie  | do 60dní od odpisu zmluvy / objednávky |
| Realizačný projekt bez pripomienok a vád  | do 15 dní odo dňa doručenia pripomienok |

1. **Obhliadka miesta realizácie zákazky**

Účastníkom sa ukladá povinnosť obhliadky miesta realizácie zákazky, pre získanie všetkých informácií, potrebných na prípravu a spracovanie ponuky. Na obhliadke dostanú účastníci informácie u zodpovednej osoby obstarávateľa **Ing. Štefan Janák**, mobil : +421 908 813 655 / e-mail: stefan.janak@mhth.sk a **Ing. Mátis Juraj** , mobil : +421 915 573136 / e-mail : juraj.matis@mhth.sk.

Obhliadka sa bude konať dňa: **20.03.2025 o 10:00** hod so stretnutím na tepláreň západ, Polianky 6, 841 01 Bratislava. Vašu účasť spolu s názvom firmy a osobami na účasť nahláste mailom na stefan.janak@mhth.sk ; juraj.matis@mhth.sk .

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou vyplnením formuláru **Otázky\_a\_odpovede.xlsx**, ktorý tvorí samostatnú prílohu týchto súťažných podmienok.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme(mailom peter.dojcan@mhth.sk ) najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

 7.1 **Deklaráciu potrebných povolení a oprávnení na výkon a dodávku predmetu obstarávania** v zmysle platnej legislatívy v SR. Urobíte tak vo voliteľných podmienkach. V prípade nedisponibility budete zo súťaže vylúčení.(účastník disponuje dokladom o oprávnení podnikať, respektíve dokladov o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky)

* 1. **čestné vyhlásenie** - Súhlas s obsahom „Čestné vyhlásenie účastníka MHTH.docx, ktoré tvorí prílohu týchto súťažných podkladov. Urobíte tak vo voliteľných podmienkach. V prípade nesúhlasu budete zo súťaže vylúčení.
	2. Súhlas s „**Všeobecné zmluvné podmienky pre nákup\_MHTH**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	3. Súhlas s „**Platnosť cenovej ponuky do 31.06.2025**“.Urobíte tak vo voliteľných podmienkach. V prípade nesúhlasu budete zo súťaže vylúčení.
	4. cenovú ponuku podľa časti 4 týchto súťažných podkladov, ktorú vyplní elektronicky, a zároveň doplní rozpisom cenovej ponuky vyplnením zošita Príloha č. 1 CP HZS členení vymenovania všetkých potrebných úkonov pre vypracovanie projektovej dokumentácie danom stupni s ich ocenením jednotkovej výkonovej sadzby vo forme elektronického dokumentu. **Predkladajte najlepšie možné ponuky, v kontrolnom kole Vaše ponuky odpečatíme a vyhodnotíme.**
	5. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb.
1. **Predloženie ponuky**

 Účastník môže predložiť iba jednu ponuku. Účastníkom sa **nepovoľuje predložiť variantné riešenie**. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „ERMMA“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk a harmonogram súťaže**

**1. kolo:** **Zapečatené kolo, obhliadky, kolo otázok a odpovedí**

od 17.03.2025 09:00 do 28.03.2025 do 20:00

obhliadka : 20.03.2025 10:00

lehota na predkladanie ponúk: **28.03.2025 do 20:00**

**predkladajte najlepšie možné ponuky, v kontrolnom kole Vaše ponuky odpečatíme a vyhodnotíme**

**2. kolo: Kontrolné kolo**  od 28.03.2025 20:00 do 02.04.2025 do 12:00

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 7 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „ERMMA“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „ERMMA“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „ERMMA“ alebo mailom účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „ERMMA“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti E. Kritérium na vyhodnotenie ponúk a spôsob jeho uplatnenia.

1. **Platnosť ponuky**

Lehota viazanosti ponúk je stanovená **do 31.06.2025**

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk **je najnižšia cena za dodanie predmetu obstarávania vyjadrená v eurách, s uvedením ceny bez DPH,** vypočítaná podľa časti 4 – Spôsob určenia ceny. **Poradie účastníkov sa určí porovnaním výšky navrhnutých ponukových cien.** Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 – OPIS PREDMETU ZÁKAZKY**

 Predmetom zákazky je vypracovanie jednostupňovej dokumentácie v stupni DRS pre realizáciu merania prietoku vzduchu do HK1 v teplárni západ, Polianky 6, 841 01 Bratislava

**Aktuálny stav:**

V súčasnosti je na kotle HK1 prietok vzduchu meraný nepriamo, na základe tlaku a teploty vzduchu a podľa otáčok vzduchového ventilátora (kontrolným meraním bola nameraná a do PLC naprogramovaná závislosť). Kotol HK1 nemá meranie množstva vzduchu prúdiaceho do spaľovacej komory, čo spôsobuje neustále problémy s plnením emisných limitov, ktoré nám predpisujú BAT a norma STN EN 17255. AMS kotla HK1 je trvale monitorovaná.

Pre kvalitnejšiu reguláciu kotla HK1podľa O2 a CO je však vhodnejšie realizovať priame meranie vzduchu. Nakoľko veľkosť súčasného potrubia je značne predimenzovaná a rýchlosť prúdenia vzduchu nedosahuje dostatočne veľké hodnoty tlakovej diferencie potrebné pre presné meranie, navrhujeme meranie pomocou venturiho dýzy (štvorcového prierezu), ktorá sa musí vložiť dostávajúceho potrubia, čo vyžaduje značné úpravy potrubia. Okrem toho nie je možné zabezpečiť dostatočné rovné úseky pred a za dýzou, čo bude mať tiež vplyv na zvýšenú neistotu (nepresnosť) merania.

Výstup z dýzy – tlaková diferencia bude meraná kvalitným snímačom určeným pre nízke tlakové diferencie s HART komunikáciou a vybaveným funkciou odmocnenia a tlmenia výstupu. Výstupný signál 4-20mA HART bude zavedený do stávajúceho systému HK1(PCS7), kde bude vstupovať do regulačného okruhu množstva vzduchu a do regulácie spaľovania

**Požadovaný stav :**

- Navrhnúť venturiho trubicu, ktorej parametre budú navrhnuté v rozsahu výkonu kotla 3 až 17MW

- Snímač diferenčného tlaku požadujeme dodať od firmy SIEMENS.

- navrhnúť spojovací materiál, trubky, ventily.

- navrhnúť zapojenie do jestvujúceho riadiaceho systému kotla HK1.

- prepracovanie SW programu kotla so statického na dynamicky v závislosti na meraní množstva vzduchu, recirkulácie spalín, vzduchových klapiek.

- Dopracovať zmeny do jestvujúcich schémach vizualizácie.

- Venturiho trubicu požadujeme umiestniť na stenu kotolne pred saním vzduchového ventilátora

- Všetok dodaný materiál inštalovaný v priestoroch kotolne požadujeme v prevedení ATEX„ATmosphères EXplosibles“ (výbušné prostredie).

**a. POŽIADAVKY NA VYPRACOVANIE PROJEKTOVEJ DOKUMENTÁCIE**

Predmetom výberového konania je vypracovanie jednostupňového realizačného projektu v stupni DRS

Projektová dokumentácia bude obsahovať prevádzkové súbory (PS):

PS 01 Strojno-technologická časť

PS 02 PRS a SKR

Pri vypracovaní realizačného projektu je potrebné dodržať platné právne predpisy a normy a tiež interné predpisy MHTH a.s.

**b. Rozsah a odovzdanie projektovej dokumentácie.**

Rozsah realizačného projektu :

• Technická správa

• Výkresová časť (schéma, dispozičné riešenie)

• Výkaz výmer

• Rozpočet 2x mimo tlačené paré PD DRS

Realizačná projektová dokumentácia bude odovzdaná 6x v tlačenej forme a 1x na digitálnom nosiči dát (USB) v editovateľných formátoch (.dwg, docx, xlsx, apod.) a tiež vo formáte .pdf.

**c. PODKLADY PRE VYPRACOVANIE CENOVEJ PONUKY**

Projektová dokumentácia „REKONŠTRUKCIA KOTLA HK1 V TEPLÁRNI ZÁPAD“ č. BP 38-6-5357, ktorá rieši úpravu jestvujúceho spaľovacieho zariadenia kotla HK1 za účelom zníženia emisií NOx.

**d. SÚČINNOSŤ OBSTARÁVATEĽA PRI VYPRACOVANÍ REALIZAČNEJ DOKUMENTÁCIE.**

Vybranému uchádzačovi obstarávateľ poskytne nasledovnú súčinnosť pri vypracovaní realizačného projektu :

• Kompletnú dokumentáciu skutočného vyhotovenia technologickú časť a časť elektro + MaR, ktorú má obstarávateľ k dispozícií vo svojom digitálnom archíve.

• Sprístupnenie priestoru miesta realizácie za účelom zamerania skutkového stavu podľa potrieb zhotoviteľa. Termín obhliadky bude potrebné oznámiť minimálne 48 h vopred.

**ČASŤ 4 - SPÔSOB URČENIA CENY**

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP Bratislava.

**Predmetom "ERMMA" sú tieto položky:**

|  |  |  |  |
| --- | --- | --- | --- |
| **P. Č.** | **NÁZOV POLOŽKY** | **MJ** | **MNOŽSTVO** |
| 001. | **Vypracovanie PD v stupni DRS meranie prietoku vzduchu do HK1v TPZ** |  |  |
| 002. | Vypracovanie PD v stupni DRS | súbor | 1.00 |
| 003. | Autorský dozor*Bližšia špecifikácia položky:*cena AD je zahrnutá v maximálnej cene za PD, pričom celková cena odborného AD nesmie prekročiť 25 hodín, t.j. sumu ...... € bez DPH, ( slovom: ........ euro bez DPH). | hod | 25.00 |

|  |  |
| --- | --- |
| **NÁZOV VOLITEĽNEJ PODMIENKY** | **ROZSAH HODNÔT** |
| Disponujem potrebnými oprávneniami/povoleniami | Nedisponujem; Disponujem |
| Súhlas s obsahom Čestné vyhlásenie účastníka MHTH | Nesúhlasím; Súhlasím |
| Súhlas s Všeobecné zmluvné podmienky pre nákup\_MHTH | Nesúhlasím; Súhlasím |
| Platnosť cien do 30.06.2025 | Nesúhlasím; Súhlasím |
| Realizačné lehoty pre PD podľa bodu 4 SP, ČASŤ 1 - VŠEOBECNÉ INFORMÁCIE | Nesúhlasím; Súhlasím |

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú podrobne stanovené v

vseobecne-zmluvne-podmienky-pre-nakup mhth 062023

**ČASŤ 6 - PRÍLOHY**

príloha č. 1 - Čestné vyhlásenie účastníka

príloha č. 2 - vseobecne-zmluvne-podmienky-pre-nakup mhth 062023

Príloha č. 3 - CP HZS

Príloha č. 4- PD emisie HK1.zip( „REKONŠTRUKCIA KOTLA HK1 V TEPLÁRNI ZÁPAD“ č. BP 38-6-5357

príloha č. 5 - Otázky\_a\_odpovede